techiaith/cofnodycynulliad_en-cy huggingface dataset:
English: Questions now from party leaders. Leader of the Welsh Conservatives, Andrew R.T. Davies.
Welsh: Cwestiynau nawr gan arweinyddion y pleidiau. Arweinydd y Ceidwadwyr Cymreig, Andrew R.T. Davies.
English: Thank you very much, Presiding Officer. First Minister, may I send my best wishes to you? It's good to see you looking well and I hope that you come out of confinement as quickly as possible. It's good to see you on the screen today looking so well. First Minister, inward investment is going to be critical to building a strong and resilient economy post COVID. What has the Welsh Government got in terms of plans to attract a greater share of inward investment into the United Kingdom?
Welsh: Diolch yn fawr iawn, Llywydd. Prif Weinidog, a gaf i anfon fy nymuniadau gorau atoch chi? Mae'n dda eich gweld chi yn edrych yn dda a gobeithio y byddwch chi'n dod allan o'ch caethiwed cyn gynted â phosibl. Mae'n dda eich gweld chi ar y sgrin heddiw yn edrych mor dda. Prif Weinidog, mae mewnfuddsoddiad yn mynd i fod yn hanfodol i adeiladu economi gref a gwydn ar ôl COVID. Beth sydd gan Lywodraeth Cymru o ran cynlluniau i ddenu cyfran fwy o fewnfuddsoddiad i'r Deyrnas Unedig?
English: Can I thank Andrew R.T. Davies for what he said in his opening remarks? I too am looking forward very much to being released from confinement and back in the Chamber again. I agree with him that inward investment does have an important part to play in the future of the Welsh economy, alongside - not instead of, but alongside - the investment we need to make in those successful companies that are already indigenous here in Wales to help them to grow, to help them to remain rooted here in Welsh communities. We take a whole range of actions to encourage inward investment. Our international relations offices in different parts of Europe and beyond all have, as their primary purpose, the identification of inward investment opportunities, and also export opportunities for Welsh businesses looking to create new markets elsewhere in the world. I myself have a series of opportunities in the coming weeks to meet with ambassadors from different parts of the world. We always focus on the inward investment that we have here in Wales from those other parts of the world, to make sure that, where opportunities exist to add to that, we as a Welsh Government are active in our promotion of those opportunities and in helping companies that wish to come to Wales to put together the packages that they need to make sure that they can successfully make that transition, and, thinking of the questions we've just had, to make sure that there is a supply of people with the skills necessary to take up those opportunities.
Welsh: A gaf i ddiolch i Andrew R.T. Davies am yr hyn a ddywedodd yn ei sylwadau agoriadol? Rwyf innau hefyd yn edrych ymlaen yn fawr iawn at gael fy rhyddhau o gaethiwed ac at fod yn ôl yn y Siambr eto. Rwy'n cytuno ag ef bod gan fewnfuddsoddiad ran bwysig i'w chwarae yn nyfodol economi Cymru, ochr yn ochr â - nid yn hytrach na, ond ochr yn ochr â'r - buddsoddiad y mae angen i ni ei wneud yn y cwmnïau llwyddiannus hynny sydd eisoes yn gynhenid yma yng Nghymru i'w helpu i dyfu, i'w helpu i barhau i fod wedi'u gwreiddio yma yng nghymunedau Cymru. Rydym ni'n cymryd ystod eang o gamau i annog mewnfuddsoddiad. Mae gan ein swyddfeydd cysylltiadau rhyngwladol mewn gwahanol rannau o Ewrop a thu hwnt i gyd, fel eu prif ddiben, nodi cyfleoedd mewnfuddsoddi, a hefyd cyfleoedd allforio i fusnesau Cymru sydd â'r nod o greu marchnadoedd newydd mewn mannau eraill yn y byd. Mae gen i fy hun gyfres o gyfleoedd yn yr wythnosau nesaf i gyfarfod â llysgenhadon o wahanol rannau o'r byd. Rydym ni bob amser yn canolbwyntio ar y mewnfuddsoddiad sydd gennym ni yma yng Nghymru o'r rhannau eraill hynny o'r byd, i wneud yn siŵr, lle mae cyfleoedd yn bodoli i ychwanegu at hynny, ein bod ni fel Llywodraeth Cymru yn weithgar o ran hyrwyddo'r cyfleoedd hynny ac o ran helpu cwmnïau sy'n dymuno dod i Gymru i lunio'r pecynnau sydd eu hangen arnyn nhw i sicrhau y gallan nhw wneud y trosglwyddiad hwnnw yn llwyddiannus, ac, o feddwl am y cwestiynau rydym ni newydd eu cael, i wneud yn siŵr bod cyflenwad o bobl sydd â'r sgiliau angenrheidiol i fanteisio ar y cyfleoedd hynny.
English: It's interesting you say that, First Minister, about putting the packages together, because in 2020, Britishvolt said that they wanted to set up a battery cell gigafactory in St Athan in the Vale of Glamorgan, creating 3,000 jobs and 4,000 associated jobs - 7,000 jobs in total, the second largest industrial investment project in the United Kingdom. That's worth repeating: the second largest industrial project in UK history. This is exactly the sort of project that we should be trying to attract here in Wales and secure its foundations here in Wales. Britishvolt has secured financial backing and will open its gigafactory in Northumberland. It seems that the project slipped through your fingers. What went wrong, First Minister?
Welsh: Mae'n ddiddorol eich bod chi'n dweud hynna, Prif Weinidog, am lunio'r pecynnau, oherwydd yn 2020, dywedodd Britishvolt eu bod nhw eisiau sefydlu gigaffatri celloedd batri yn Sain Tathan ym Mro Morgannwg, gan greu 3,000 o swyddi a 4,000 o swyddi cysylltiedig - cyfanswm o 7,000 o swyddi, yr ail brosiect buddsoddi diwydiannol mwyaf yn y Deyrnas Unedig. Mae hynny'n werth ei ailadrodd: yr ail brosiect diwydiannol mwyaf yn hanes y DU. Dyma'r union fath o brosiect y dylem ni fod yn ceisio ei ddenu yma yng Nghymru a sicrhau ei sylfeini yma yng Nghymru. Mae Britishvolt wedi sicrhau cefnogaeth ariannol a bydd yn agor ei gigaffatri yn Northumberland. Mae'n ymddangos bod y prosiect wedi llithro drwy eich bysedd. Beth aeth o'i le, Prif Weinidog?
English: The Welsh Government was in conversations with Britishvolt. The St Athan site was one of the main sites that they considered. In the end, they decided that their first investment would be elsewhere. That does not mean to say that we've not had further conversations with them. As a company, they are ambitious to do more in the field of battery development. We continue to be in conversations with them and if it is possible to bring that development to south Wales, of course the Welsh Government remains actively interested and actively engaged in that, alongside many other opportunities.
Welsh: Roedd Llywodraeth Cymru mewn sgyrsiau gyda Britishvolt. Safle Sain Tathan oedd yn un o'r prif safleoedd yr a ystyriwyd ganddyn nhw. Yn y pen draw, fe wnaethon nhw benderfynu y byddai eu buddsoddiad cyntaf yn rhywle arall. Nid yw hynny'n golygu nad ydym ni wedi cael sgyrsiau pellach gyda nhw. Fel cwmni, maen nhw'n uchelgeisiol i wneud mwy ym maes datblygu batris. Rydym ni'n parhau i fod mewn sgyrsiau â nhw ac os yw'n bosibl dod â'r datblygiad hwnnw i dde Cymru, wrth gwrs mae gan Lywodraeth Cymru ddiddordeb gweithredol o hyd ac yn cymryd rhan weithredol yn hynny, ochr yn ochr â llawer o gyfleoedd eraill.
English: First Minister, your own joint press release that went out when the announcement was made that they weren't taking up the offer of the St Athan facility said that it was because, and this is the quote from the joint press release, 'the ambitious timescales that the company were working to were not achievable'. As far as I know, planning resolution and construction time frames are no quicker in the north-east of England than they are here in Wales. Yet, still, this project has leaked out of Wales and at a huge cost to our economy. According to media reports with people associated with the project, the Welsh Government's decision, to say the least, was lacklustre and it was never a top priority for the Welsh Government. A leading industrial surveyor, Chris Sutton, has been conducting a review on behalf of Welsh Government into how the project was handled. FootnoteLink Will you commit to making that review available for us all to see, and can you confirm today the progress on that review being completed?
Welsh: Prif Weinidog, dywedodd eich datganiad i'r wasg ar y cyd a aeth allan pan wnaed y cyhoeddiad nad oedden nhw'n manteisio ar y cynnig o gyfleuster Sain Tathan mai'r rheswm am hynny oedd, a dyma'r dyfyniad o'r datganiad i'r wasg ar y cyd, 'nid oedd modd cyflawni'r amserlenni uchelgeisiol yr oedd y cwmni yn gweithio yn unol â nhw'. Hyd y gwn i, nid yw amserlenni cynllunio ac adeiladu yn gyflymach yng ngogledd-ddwyrain Lloegr nag y maen nhw yma yng Nghymru. Ac eto, mae'r prosiect hwn dal wedi dianc o Gymru ac ar gost enfawr i'n heconomi. Yn ôl adroddiadau yn y cyfryngau gyda phobl sy'n gysylltiedig â'r prosiect, roedd penderfyniad Llywodraeth Cymru, a dweud y lleiaf, yn dangos diffyg brwdfrydedd ac nid oedd byth yn brif flaenoriaeth i Lywodraeth Cymru. Mae arolygwr diwydiannol blaenllaw, Chris Sutton, wedi bod yn cynnal adolygiad ar ran Llywodraeth Cymru o'r modd yr ymdriniwyd â'r prosiect. FootnoteLink A wnewch chi ymrwymo i sicrhau bod yr adolygiad hwnnw ar gael i ni i gyd ei weld, ac a allwch gadarnhau heddiw y cynnydd o ran cwblhau'r adolygiad hwnnw?
English: I don't agree at all with what the leader of the opposition said. The Welsh Government was very closely involved in discussions with the company and those discussions progressed to the very final stages. If it was a lacklustre effort, it did remarkably well to be in the final running for the location of that business for the first factory, as I said, that it plans to create. Conversations about further possible investments in St Athan, or, indeed, elsewhere, remain part of what the Welsh Government will continue to take forward. Of course, it is important that, in doing so, we reflect on the experience of our initial discussions with that company. That is why we have asked for a piece of work to be done, and not done inside the Welsh Government, but with the help of external eyes as well. Because, to return to my first answer to the leader of the opposition, we want to make sure that, when there are genuine opportunities that can help us to build the Welsh economy, we will always be actively involved and interested to bring those to fruition. I will make sure that, as that work proceeds, it is properly reported to other Senedd Members.
Welsh: Nid wyf i'n cytuno o gwbl â'r hyn a ddywedodd arweinydd yr wrthblaid. Roedd Llywodraeth Cymru yn cymryd rhan agos iawn mwn trafodaethau gyda'r cwmni ac aeth y trafodaethau hynny ymlaen i'r camau terfynol un. Os oedd yn ymdrech â diffyg brwdfrydedd, gwnaeth yn rhyfeddol o dda i fod yn y rownd derfynol ar gyfer lleoliad y busnes hwnnw ar gyfer y ffatri gyntaf, fel y dywedais, y mae'n bwriadu ei chreu. Mae sgyrsiau am fuddsoddiadau posibl pellach yn Sain Tathan, neu, yn wir, mewn mannau eraill, yn parhau i fod yn rhan o'r hyn y bydd Llywodraeth Cymru yn parhau i fwrw ymlaen ag ef. Wrth gwrs, mae'n bwysig, wrth wneud hynny, ein bod ni'n myfyrio ar brofiad ein trafodaethau cychwynnol gyda'r cwmni hwnnw. Dyna pam rydym ni wedi gofyn i ddarn o waith gael ei wneud, ac nid y tu mewn i Lywodraeth Cymru, ond gyda chymorth llygaid allanol hefyd. Oherwydd, i ddychwelyd at fy ateb cyntaf i arweinydd yr wrthblaid, rydym ni eisiau gwneud yn siŵr, pan fydd cyfleoedd gwirioneddol a all ein helpu ni i adeiladu economi Cymru, y byddwn ni bob amser yn cymryd rhan weithredol ac yn awyddus i'r rheini ddwyn ffrwyth. Byddaf yn gwneud yn siŵr, wrth i'r gwaith hwnnw fynd rhagddo, ei fod yn cael ei adrodd yn briodol i Aelodau eraill y Senedd.
English: Many people will have seen Andy Davies of Channel 4's sobering film of his visit to Penrhys last week - a community already struggling now perched on the precipice of poverty the likes of which we certainly haven't seen since the 1980s. Last week, the House of Commons voted in favour of a windfall tax on energy companies. The UK Government has said that it will ignore that Parliament in the same way that it does this. Spain has cut VAT on energy, but the UK Government will not, despite Johnson and Gove's pledge to do so post Brexit. France has capped the rise in energy bills to 4 per cent, while in the UK they will rise in April by 54 per cent. Do you think the powers to tax and regulate the energy sector, to set a windfall tax, to cut VAT, to set a price cap, and, if necessary, to restore public ownership, should reside here in Wales where we can use them, or lie in Westminster where they won't?
Welsh: Bydd llawer o bobl wedi gweld Andy Davies o ffilm sobreiddiol Channel 4 o'i ymweliad â Phenrhys yr wythnos diwethaf - cymuned sydd eisoes yn ei chael hi'n anodd sydd ar fin mynd i dlodi nad ydym yn sicr wedi gweld ei debyg ers y 1980au. Yr wythnos diwethaf, pleidleisiodd Tŷ'r Cyffredin o blaid treth ffawdelw ar gwmnïau ynni. Mae Llywodraeth y DU wedi dweud y bydd yn anwybyddu'r Senedd honno yn yr un modd ag y mae'n anwybyddu hon. Mae Sbaen wedi torri TAW ar ynni, ond ni wnaiff Llywodraeth y DU hynny, er gwaethaf addewid Johnson a Gove i wneud hynny ar ôl Brexit. Mae Ffrainc wedi capio'r cynnydd i filiau ynni i 4 y cant, ac yn y DU byddan nhw'n codi 54 y cant ym mis Ebrill. A ydych chi'n credu y dylai'r pwerau i drethu a rheoleiddio'r sector ynni, i bennu treth ffawdelw, i dorri TAW, i bennu cap ar brisiau, ac, os oes angen, i adfer perchnogaeth gyhoeddus, fod yma yng Nghymru lle y gallwn ni eu defnyddio, neu yn San Steffan lle na fyddant?
English: Well, Llywydd, for me, that is not the central question. I agree very much with what the leader of Plaid Cymru said in the first part of his question, that there is a wide range of actions that the current UK Government should and ought to take to deal with the Tory cost-of-living crisis. It's the policy of my party that there should be a windfall tax on the gross profits that are being made by energy companies who profiteer from the rise in prices, just as people in Penrhys and other parts of Wales suffer from them. My colleague Julie James wrote to the Minister in the Department for Business, Energy and Industrial Strategy back in January, setting out five separate practical courses of action that could be taken in order to alleviate the impact of fuel and other price rises on households in Wales. That did include reductions in VAT, it did include a differential cap on price rises to protect the lowest income households, it talked about changes to the help that is available through the Westminster Government, it made suggestions about the way in which people who owe money already to fuel companies could have those debts dealt with. For me, it's not a choice between whether the power should be in Wales and exercised here, it's simply a matter that we need a Government in Westminster prepared to do the right thing.
Welsh: Wel, Llywydd, i mi, nid dyna'r cwestiwn canolog. Rwy'n cytuno yn fawr iawn â'r hyn a ddywedodd arweinydd Plaid Cymru yn rhan gyntaf ei gwestiwn, fod yna ystod eang o gamau y dylai Llywodraeth bresennol y DU eu cymryd i ddelio ag argyfwng costau byw'r Torïaid. Polisi fy mhlaid i yw y dylid bod treth ffawdelw ar yr elw gros sy'n cael ei wneud gan gwmnïau ynni sy'n elwa ar y cynnydd mewn prisiau, yn union fel y mae pobl ym Mhenrhys a rhannau eraill o Gymru yn dioddef ohonyn nhw. Ysgrifennodd fy nghyd-Aelod Julie James at y Gweinidog yn yr Adran Busnes, Ynni a Strategaeth Ddiwydiannol yn ôl ym mis Ionawr, gan nodi pum cam ymarferol ar wahân y gellid eu cymryd er mwyn lliniaru effaith y cynnydd ym mhris tanwydd a phethau eraill ar aelwydydd yng Nghymru. Roedd hynny'n cynnwys gostyngiadau mewn TAW, roedd yn cynnwys cap gwahaniaethol ar gynnydd mewn prisiau i ddiogelu'r aelwydydd incwm isaf, soniodd am newidiadau i'r cymorth sydd ar gael drwy Lywodraeth San Steffan, gwnaeth awgrymiadau ynghylch y ffordd y gallai pobl sydd eisoes â dyled gyda chwmnïau tanwydd ymdrin â'r dyledion hynny. I mi, nid yw'n ddewis rhwng a ddylai'r pŵer fod yng Nghymru a'i arfer yma, mae'n fater syml bod arnom angen Llywodraeth yn San Steffan sy'n barod i wneud y peth iawn.
English: As welcome as the new money that you as the Welsh Government have announced today certainly is, can you understand the criticisms that anti-poverty campaigners have made of the council tax rebate approach, that it spreads the money too thinly and fails to target the hardest hit? If the organisations at the cost-of-living crisis summit you've convened on Thursday come up with better made-in-Wales alternatives, are you prepared to reconsider, improve the plans you've already announced? Can you also comment on how you will deal with groups like students, for example, also facing rising costs but who are largely exempt from council tax, so won't get the rebate? And in the case of the discretionary assistance fund, will you agree to raise the cap on the number of applications that people can make, from five to seven, as the Trades Union Congress has been calling for, so we won't have thousands of people in desperate need being turned away?
Welsh: Er bod croeso i'r arian newydd yr ydych chi fel Llywodraeth Cymru wedi'i gyhoeddi heddiw, yn sicr, a allwch chi ddeall y beirniadaethau a geir gan ymgyrchwyr gwrth-dlodi ynghylch dull ad-dalu'r dreth gyngor, ei fod yn lledaenu'r arian yn rhy denau ac yn methu â thargedu'r bobl sy'n cael eu taro galetaf? Os yw'r sefydliadau yn yr uwchgynhadledd argyfwng costau byw yr ydych wedi'i chynnull ddydd Iau yn cynnig gwell dewisiadau amgen a wnaed yng Nghymru, a ydych chi'n barod i ailystyried, gwella'r cynlluniau yr ydych chi eisoes wedi'u cyhoeddi? A wnewch chi hefyd roi sylwadau ar sut y byddwch chi'n ymdrin â grwpiau fel myfyrwyr, er enghraifft, sydd hefyd yn wynebu costau cynyddol ond sydd wedi'u heithrio i raddau helaeth o'r dreth gyngor, felly ni fyddan nhw'n cael yr ad-daliad? Ac yn achos y gronfa cymorth dewisol, a wnewch chi gytuno i godi'r cap ar nifer y ceisiadau y gall pobl eu gwneud, o bump i saith, fel y mae Cyngres yr Undebau Llafur wedi bod yn galw amdano, fel na fydd gennym filoedd o bobl mewn angen dybryd yn cael eu troi i ffwrdd?
English: The scenes last week in Swansea of a queue for a food-share scheme, the soup kitchens of our day, in a city where the demand for emergency food parcels has reportedly doubled in just a week, are images of mass poverty we have not witnessed since the hungry 1930s. One of the leading organisations that will be at Thursday's summit will be the Bevan Foundation. They and others have championed the role that free school meals can play in combating poverty. Can we look at the ideas that the foundation and others are suggesting, whether it's accelerating the introduction of universal free school meals in primary schools, increasing the current free-school-meal allowance level for secondary-age pupils or extending the free-school-meal support that has been provided during the pandemic over the summer holidays again this year? These small changes will make a huge difference to many, many families that are currently living life on the edge.
Welsh: Mae'r golygfeydd yr wythnos diwethaf yn Abertawe sef ciw am gynllun rhannu bwyd, ceginau cawl ein dydd, mewn dinas lle mae'r galw am barseli bwyd brys, yn ôl yr adroddiadau, wedi dyblu mewn wythnos yn unig, yn ddelweddau o dlodi torfol nad ydym wedi'i weld ers y 1930au llwglyd. Un o'r sefydliadau mwyaf blaenllaw fydd yn yr uwchgynhadledd ddydd Iau fydd Sefydliad Bevan. Maen nhw ac eraill wedi hyrwyddo'r rôl y gall prydau ysgol am ddim ei chwarae wrth fynd i'r afael â thlodi. A gawn ni ystyried y syniadau y mae'r sefydliad ac eraill yn eu hawgrymu, p'un a yw'n cyflymu cyflwyno prydau ysgol am ddim i bawb mewn ysgolion cynradd, cynyddu'r lefel lwfans prydau ysgol am ddim ar hyn o bryd ar gyfer disgyblion oedran uwchradd neu ymestyn y cymorth prydau ysgol am ddim a ddarparwyd yn ystod y pandemig dros wyliau'r haf eto eleni? Bydd y newidiadau bach hyn yn gwneud gwahaniaeth enfawr i lawer iawn o deuluoedd sy'n byw bywyd ar yr ymyl ar hyn o bryd.
English: Well, Llywydd, I'm very glad indeed that the Bevan Foundation will be part of Thursday's round-table and very much welcome the work that they do here in Wales. Today's announcement does include £22.5 million to extend free school meals during the school holidays, through the Easter holiday and right through to the end of the summer holiday this year as well. That, once again, is money that goes directly to those families who will struggle the most in the face of the cost-of-living crisis. The really troubling thing about it all, Llywydd, is, as Adam Price has said - . Look at the struggle that families in Wales face today before the price rises that they face in April, before national insurance contributions will go up, before tax thresholds are frozen, drawing a disproportionately greater number of families in Wales into taxation than in other parts of the United Kingdom. So, I look forward very much to working with him as part of the co-operation agreement on our joint commitment to ensure that, during this Senedd term, all primary-aged children will receive a free meal as part of their daily education. It is a major step forward here in Wales, and I look forward to working with him to see what we can do to accelerate the rate at which we can achieve that ambition, particularly in the face of the sorts of scenes that he described in his final question.
Welsh: Wel, Llywydd, rwy'n falch iawn y bydd Sefydliad Bevan yn rhan o'r bwrdd crwn ddydd Iau ac yn croesawu'n fawr y gwaith a wnânt yma yng Nghymru. Mae'r cyhoeddiad heddiw yn cynnwys £22.5 miliwn i ymestyn prydau ysgol am ddim yn ystod gwyliau'r ysgol, drwy wyliau'r Pasg a hyd at ddiwedd gwyliau'r haf eleni hefyd. Mae hynny, unwaith eto, yn arian sy'n mynd yn uniongyrchol i'r teuluoedd hynny a fydd yn ei chael hi anoddaf yn wyneb yr argyfwng costau byw. Y peth gwirioneddol anodd am y cyfan, Llywydd, yw, fel y dywedodd Adam Price - . Edrychwch ar y frwydr y mae teuluoedd yng Nghymru yn ei hwynebu heddiw cyn i'r prisiau godi ym mis Ebrill, cyn y bydd cyfraniadau yswiriant gwladol yn codi, cyn rhewi trothwyon treth, gan dynnu nifer anghymesur fwy o deuluoedd yng Nghymru i drethiant nag mewn rhannau eraill o'r Deyrnas Unedig. Felly, edrychaf ymlaen yn fawr at weithio gydag ef fel rhan o'r cytundeb cydweithredu ar ein hymrwymiad ar y cyd i sicrhau, yn ystod tymor y Senedd hon, y bydd pob plentyn oed cynradd yn cael pryd am ddim fel rhan o'i addysg ddyddiol. Mae'n gam mawr ymlaen yma yng Nghymru, ac edrychaf ymlaen at weithio gydag ef i weld beth y gallwn ni ei wneud i gyflymu'r gyfradd y gallwn ni gyflawni'r uchelgais honno arni, yn enwedig yn wyneb y mathau o olygfeydd a ddisgrifiodd yn ei gwestiwn olaf.
English: I thank Laura Anne Jones for the question, Llywydd. Research reports consistently highlight the strong commitment, motivation and progress that schools are making in the most radical curriculum reform for a generation. We work closely with regional and local partners to ensure all schools receive the support they need as they move towards the curriculum implementation in September of this year.
Welsh: Diolch i Laura Anne Jones am y cwestiwn, Llywydd. Mae adroddiadau ymchwil yn tynnu sylw'n gyson at yr ymrwymiad, y cymhelliant a'r cynnydd cryf y mae ysgolion yn eu gwneud yn y broses o ddiwygio'r cwricwlwm mwyaf radical ers cenhedlaeth. Rydym ni'n gweithio'n agos gyda phartneriaid rhanbarthol a lleol i sicrhau bod pob ysgol yn cael y cymorth sydd ei angen wrth iddyn nhw fwrw ymlaen i weithredu'r cwricwlwm ym mis Medi eleni.